OzLabs/hebrew-wiki-articles huggingface dataset:
מצעד האלבומים האירופאי

לוגו מגזין הבילבורד
מצעד האלבומים האירופאי או מצעד 100 האלבומים המובילים באירופה (באנגלית: European Top 100 Albums) היה הגרסה האירופאית של מצעד הבילבורד 200 של בילבורד. המצעד פורסם ממרץ 1984 עד דצמבר 2010. המצעד התבסס על נתונים שנאספו על ידי הפדרציה הבינלאומית לתעשייה הפונוגרפית, מ-19 מדינות שונות באירופה.

מצעד האלבומים האירופאי התבסס על מכירות פיזיות ודיגיטליות של אלבומים. המצעד פורסם ופעל בדרך כלל, לפי מצעד הבילבורד 200. ספירת המכירות החלה ביום שני של כל שבוע והסתיימה ביום ראשון שלאחר מכן. המצעד נסגר לאחר שמשרדי מגזין הבילבורד בלונדון, הממלכה המאוחדת נסגרו.

== הישגים ==
ב-30 ביוני 1986 יצא אלבום האולפן השלישי של מדונה True Blue, על ידי חברת התקליטים סייר רקורדס. היא עבדה עליו עם סטיבן בריי ופטריק לאונרד, תוך שהייתה שותפה בכתיבת כל השירים שבו. True Blue זכה להצלחה עולמית מיידית, והגיע למקום הראשון ב-28 מדינות ברחבי העולם, כולל אוסטרליה, קנדה, צרפת, גרמניה, בריטניה וארצות הברית.<ref name=":0"></ref> הוא שהה 34 שבועות רצופים בראש מצעד האלבומים האירופאי, זמן רב יותר מכל אלבום אחר בהיסטוריה.<ref name=":0" /> הוא הפך לאלבום הנמכר ביותר בשנת 1986, כמו גם האלבום הנמכר ביותר בשנות השמונים של אישה, ונותר אחד האלבומים הנמכרים ביותר בכל הזמנים עם מכירות של יותר מ-25 מיליון עותקים ברחבי העולם.<ref name=":0" />

האלבום הראשון שכבש את פסגת מצעד היה Thriller של מייקל ג'קסון.<ref></ref> האלבום האחרון שעשה זאת, היה Progress של טייק ד'את.<ref></ref>

== ראו גם ==
* אירופה הוט 100

==קישורים חיצוניים==
* 

== הערות שוליים ==

אלבומים אירופאים
קטגוריה:אירופה: תרבות
יחסי בנגלדש–סין

יחסי בנגלדש–סין הם היחסים הבילטרליים של הרפובליקה העממית של בנגלדש והרפובליקה העממית של סין. שתי המדינות חברות בפורום BCIM (פורום בנגלדש-סין-הודו-מיאנמר לשיתוף פעולה אזורי). על פי ייעודי ממשלת סין, בנגלדש וסין הן "שותפות אסטרטגיות לשיתוף פעולה".

== היסטוריה ==
בשנת 1971, במהלך מלחמת העצמאות של בנגלדש, תמכה סין בפקיסטן נגד כוחות הגרילה הבנגלדשיים של מוטי בהיני. פעולותיהם של הבדלנים הבנגליים סתרו את האינטרסים האסטרטגיים של PRC באזור, מכיוון שבעלת בריתה הקרובה פקיסטן שימשה כמתווכת ביחסים הדיפלומטיים בין סין לארצות הברית. בשנים הראשונות לאחר קבלת העצמאות, בנגלדש הייתה מיודדת עם הודו וברית המועצות, אשר היו יריבות של סין. בשנת 1972, סין השתמשה בווטו שלה כחברה קבועה במועצת הביטחון של האו"ם כדי לחסום את הצטרפותה של בנגלדש לאו"ם. עם זאת, עד 1974 החלו סין ובנגלדש לעבוד על כינון יחסים רשמיים.

באוגוסט 1975, לאחר רצח שייח' מוג'יבור רחמן, המשטר הצבאי ששלט בבנגלדש החל להתרחק מהודו וברית המועצות. בינואר 1976 כוננו יחסים דיפלומטיים עם סין. חוסר שביעות הרצון הציבורי בקרב בנגלים מפעולותיה החד-צדדיות של הודו להקמת סכר פאראקה על הגנגס דחף את המשטר החדש בבנגלדש להסתכל לעבר סין לאזן בין העמדות האסטרטגיות של המדינה באזור. בשנת 1977, נשיא בנגלדש זיאור רחמן ערך ביקור רשמי ב- PRC. הממשלות הבאות בבנגלדש נקטו גם מדיניות של כינון קשרים הדוקים עם סין. באמצע שנות השמונים, סין יצרה קשרי סחר ותרבות הדוקים עם בנגלדש, וסיפקה לה סיוע וציוד צבאי.

ביולי 1987 התקבל נשיא בנגלדש מוחמד חוסיין ארשאד בבייג'ינג בקול תרועה רמה. ב-4 באוקטובר 2000 הוציא משרד הדואר והתקשורת בבנגלדש בול דואר לציון 25 שנה לכינון היחסים הדיפלומטיים בין בנגלדש לסין. עד אז, סין העניקה סיוע כלכלי לבנגלדש בסך של 217 מיליון דולר, והסחר הבילטרלי הגיע לרמה של 715 מיליון דולר.

בשנת 2002, ראש ממשלת סין, ון ג'יאבאו, ערך ביקור רשמי בבנגלדש, ושתי המדינות הכריזו על שנת 2005 כ"שנת הידידות בנגלדש-סינית". שתי המדינות חתמו על 9 הסכמים דו-צדדיים שונים להגברת רמת הסחר. בהזמנת בנגלדש נכללה סין כמשקיפה באגודה לשיתוף פעולה אזורי בדרום אסיה. לאחר הציקלון 'סידר' שפקד את בנגלדש בשנת 2007, תרמה סין מיליון דולר לסעד ושיקום האזורים שנפגעו בבנגלדש.

== יחסים כלכליים ==
בנגלדש היא שותפת הסחר השלישית בגודלה של סין בדרום אסיה. עם זאת, בייג'ינג שולטת ביחסים כלכליים אלה, בהיותה אחת השותפות המסחריות הגדולות ביותר של בנגלדש.

בשנת 2006 הגיע הסחר הדו-צדדי לרמה של 3,190,000,000 דולר, המשקף גידול של 28.5% בין השנים 2005–2006. סין הגדילה את הסיוע הכלכלי שלה לבנגלדש כדי לטפל בחוסר איזון בסחר, שכן היצוא של בנגלדש לסין בשנת 2006 הסתכם בכ-98.8 מיליון דולר בלבד. בחסות הסכם הסחר החופשי באסיה ופסיפיק (AFTA), הסירה סין את העמלות בגין 84 סוגי סחורות שיובאו מבנגלדש, וכן יזמה עבודה להפחתת המכסים על סחר ביוטה וטקסטיל שהם פריט הייצוא העיקרי של בנגלדש.

סין הציעה גם להקים תחנת כוח גרעינית בבנגלדש כדי לסייע במענה לצורכי האנרגיה הגוברים במדינה, ומבקשת לקדם את פיתוח ייצור הגז הטבעי בבנגלדש. יבוא סין מבנגלדש: עור, בדי כותנה, דגים וכו'. הייצוא של סין לבנגלדש: טקסטיל, מכונות ומוצרי אלקטרוניקה, מלט, דשנים, צמיגים, משי, תירס וכו'.

== נציגויות דיפלומטיות ==
* בנגלדש מחזיקה בסין שגרירות בבייג'ינג וקונסוליות בהונג קונג וקונמינג.
* סין מחזיקה בבנגלדש שגרירות בדאקה.
וסיליס קרפטאקיס

וסיליס קרפטאקיס (ביוונית: Βασίλης Καραπατάκης; 1922 – 27 במרץ 1974) היה מלחין ונגן בוזוקי יווני.

==ביוגרפיה==
קרפטאקיס נולד בשנת 1922 בקרדיצה שבחבל תסליה במרכז יוון. שם המשפחה האמיתי שלו היה קפסאליס. אביו, קוסטאס היה נגן מקצועי בלאוטה, כמו גם אחיו אליאס ותנאסיס שניגנו בכינור ובגיטרה בהתאמה. בתחילה החל וסיליס לנגן בלאוטה ומאוחר יותר בבוזוקי באופן מקצועי באזור קרדיטסה.

בשנת 1945 הוא נסע לאתונה והתבסס בתעשיית התקליטים והבידור. השיר הראשון שהקליט נקרא "Του αναπήρου η μάνα". אך ההצלחה הראשונה שלו הייתה עם השיר "Όταν κοιμάται ο δυστυχής" (כשהאומלל ישן). התקופה הטובה ביותר בקריירה שלו הייתה בין השנים 1957 עד 1963. כיום נחשב לאחד המוזיקאים שנעשה להם עוול באותה תקופה כאשר מכר רבים מהשירים שכתב בעבור פת לחם; שירים שהפכו ללהיטים גדולים מבלי להזכיר את שמו, כמו השיר המפורסם "Δυο πόρτες έχει η ζωή" (לחיים יש שתי דלתות)" למילים של אפטיכיה פאפאיואנופולו . בשנים האחרונות לחייו הוא פתח בית ספר למוזיקה באגליו שבמערב אתונה. עד סוף חייו הוא כתב שירים.

קרפטאקיס נפטר ב-27 במרץ 1974 כתוצאה מסרטן הגרון כשהוא אוחז בכלי הנגינה האהוב עליו - הבוזוקי שלו.

== משיריו ==
* Στη χειμωνιάτικη βροχή (בגשם החורפי), מילים: אנגלוס אטיקוס, ביצוע ראשון: גיוטה לידיה 
* Στην ψάθα θα πεθάνω (אני אמות על השטיח), מילים: קוסטס וירווס, ביצוע ראשון: סטליוס קזנג'ידיס
* Γονιού ευχή (משאלת הורה), מילים: ניקוס דלזיוס, ביצוע ראשון: מנוליס אנגלופולוס 
* Ο μαύρος δρόμος (הכביש השחור), מילים: קוסטס ויוורוס, ביצוע ראשון: אפנדולה ראזלי (Αφεντούλα Ραζέλη)

ב-1998, 24 שנים לאחר מותו, יצא לאור אלבום ובו מבחר משיריו, "Oi Perasmenes Mou Hares" (שמחות העבר שלי), המבוצעים על ידי אמנים צעירים בני אותה תקופה. ב-2003 וב-2009 יצאו שני אלבומי אוסף נוספים מיצירותיו.

ב-2013 יצא לאור האלבום "Ola Einai Ena Psema: Songs by Vassilis Karapatakis 1955-1960" ובו מבצע סטליוס קזנג'ידיס (בחלק מהשירים מלווה במרינלה , גיוטה לידיה ובזמרות נוספות) 28 שירים שהולחנו על ידי קרפטאקיס בשנים 1955–1960.

=== הכל בגלל האהבה ===
השיר העברי "הכל בגלל האהבה", שהתפרסם לראשונה בישראל על ידי שלישיית גשר הירקון בתקליטה "התוכנית החדשה" (1966), הוא גרסה עברית לשירו של קרפטאקיס "Ουίσκι τζιν και φρουμελ" (ביוונית: ויסקי ג'ין ופרומל) <ref>השם מספוסרויקו, שנכתב בטעות כמלחין השיר, הוא כנראה שיבוש של הביטוי חספוסרוויקו (χασαποσέρβικο) שהוא מקצב יווני.</ref>. את המילים ביוונית כתב כריסטוס קולוקוטרוניס (Χρήστος Κολοκοτρώνης

Christos Kolokotronis). בשיר היווני פונה המחבר לאהובתו הישנה ומבקש שתשוב אליו לליל שכרות שיזכיר להם את אהבתם באתונה הבוהמית. השיר התפרסם בביצועו של סטליוס קזנג'ידיס. את הגרסה העברית כתבה דפנה אילת ללא קשר למילים המקוריות (פרט לאזכור השתכרות ורשימה של משקאות). השיר זכה להצלחה בישראל וברבות השנים קיבל גרסאות כיסוי נוספות, ובהן אהוד בנאי וגידי גוב שביצעו ביחד את השיר בתוכנית לילה גוב. מבצעים נוספים הם מרגלית צנעני, יהורם גאון, יפה ירקוני, הגבעטרון והקרטל.

==קישורים חיצוניים==
* [https://yosmusic.com/yos10390/ שרים: גידי גוב אהוד בנאי, הכל בגלל האהבה], באתר של יוסי חרסונסקי, 22 בספטמבר 2012

==הערות שוליים==

קטגוריה:מלחינים יוונים
קטגוריה:מוזיקאים יוונים
קטגוריה:יוונים שנולדו ב-1922
קטגוריה:נפטרים ב-1974
קטגוריה:שירי שלישיית גשר הירקון
פאטמה בנת אל-ח'טאב

פאטמה בנת אל-ח'טאב (בערבית: فاطمة بنت الخطاب) הייתה אחותו של הח'ליפה עומר אבן אל-ח'טאב, ואחת מהצחאבה<ref></ref>. פאטמה ובעלה, סעיד בן זיד, היו בין המוסלמים הראשונים<ref></ref>.

== ראו גם ==
* אסלאם
* מוחמד

== הערות שוליים ==

קטגוריה:צחאבה
גונסלו סאנצ’ס דה לוסדה

גונסאלו סאנצ'ס דה לוסדה סאנצ'ס בוסטמנטה (בספרדית: Gonzalo Sánchez de Lozada Sánchez Bustamante; נולד ב-1 ביולי 1930), ידוע בכינויו "גוני", הוא פוליטיקאי ואיש עסקים בוליביאני, ששימש כנשיא ה-61 של בוליביה במשך שתי קדנציות לא רצופות, בין השנים 1993 ל-1997 ומ-2002 עד 2003. הוא חבר לכל החיים בתנועה הלאומנית המהפכנית (Movimiento Nacionalista Revolucionario, MNR). כשר התכנון בממשלתו של הנשיא וויקטור פז אסטנסורו, דה לוסדה השתמש ב"טיפול בהלם", בשנת 1985 כדי לחתוך את ההיפר-אינפלציה מ-25,000% לפחות מ-10% תוך פחות מ-6 שבועות.

נבחר פעמיים לנשיא בוליביה, בשתי הפעמים כמועמד ה-MNR. במהלך כהונתו הראשונה (1993–1997) הוא יזם סדרה של רפורמות חברתיות, כלכליות וחוקתיות. שנבחר לקדנציה שנייה בשנת 2002, הוא נאבק במחאות ובהפגנות. באוקטובר 2003, הקשורים לסכסוך הגז בבוליביה. על פי דיווחים רשמיים, 59 מפגינים, 10 חיילים ו-16 שוטרים מתו בעימותים. כתוצאה מההתנגשויות האלימות התפטר סאנצ'ס דה לוסדה ועזב לגלות בארצות הברית. במרץ 2006 התפטר מהנהגת ה-MNR.

ממשלתו לשעבר של אבו מוראלס ביקשה, ללא הצלחה, את הסגרתו מארצות הברית כדי לעמוד למשפט על אירועי 2003. המרכז לזכויות חוקתיות, שייצג את הקורבנות, ביקש פיצויים בגין הוצאה להורג ללא משפט, בתביעה נגדו בארצות הברית במסגרת חוק נזקי זרים. בשנת 2014, בית המשפט המחוזי האמריקני בפלורידה קבע כי התיק יכול להמשיך על פי חוק הגנת קורבנות עינויים (TVPA). המשפט, שהחל ב-5 במרץ 2018 והסתיים ב-30 במאי 2018, מצא כי סאנצ'ס דה לוסדה ושר הביטחון לשעבר קרלוס סאנצ'ס ברזיין אינם אחראים למותם של האזרחים, לאחר שהשופט הכריז כי אין "ראיות מספיקות" לכך. אף על פי כן, ב-3 באוגוסט 2020, בית המשפט לערעורים ביטל את פסק הדין הזה.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:נשיאי בוליביה
קטגוריה:ילידי 1930
Clariant

קלריאנט (באנגלית: Clariant) היא חברה שווייצרית המטפלת ומייצרת כימיקלים, כרייה של משאבי טבע ומספקת פלסטיק וציפויים שונים.

המטה הראשי של החברה נמצא בעיר מוטנז, מלבדו מפעילה החברה סניפים ב-53 מדינות ואתרים לייצור כימיקלים באירופה, צפון ודרום אמריקה, סין והודו.

== היסטוריה ==
קלריאנט הוקמה בשנת 1995 כחלק ממערך הכימיקלים של חברת סנדוז.

בשנת 1997, רכשה את חברת הכימיקלים הוכסט (Hoechst).

בשנת 2000, רכשה קלריאנט את חברת הכימיקלים הבריטית ביטיפי (BTP plc).

בשנת 2006, רכשה חברת קלריאנט את חטיבת המאסטרבץ' של חברת סיבה (Ciba Masterbatches) שהתמחתה בייצור תוסף מוצק ששימש לצביעת פלסטיק.

בשנת 2011, רכשה החברה את חברת הכימיקלים הגרמנית זוד כימי (Süd-Chemie).

בשנת 2015, הצהירה החברה שהיקף מכירותיה הגיע לסכום של כ-5.8 מיליארד פרנק שווייצרי<ref></ref><ref></ref>.

בחודש מאי 2017, הודיעה קלריאנט על מיזוג עם חברת האנטסמן (Huntsman) שווי העסקה הוערך בכ-20 מיליארד דולר<ref></ref><ref></ref>.

בחודש אוקטובר 2017, הופסק תהליך המיזוג מפני שלא הושג רוב לאישור המיזוג בעקבות התנגדות של בעלי המניות<ref></ref>.

== קישורים חיצוניים ==

* 
* 
* [https://www.haaretz.co.il/misc/1.1419468 אירופה: סגירה חיובית על רקע דיווחים על מספר מיזוגים ורכישות אפשריים], אתר הארץ

== הערות שוליים ==

קטגוריה:חברות שווייצריות
קטגוריה:תאגידים רב-לאומיים
קטגוריה:חברות ביוטכנולוגיה
קליפורד (סדרת טלוויזיה, 2019)

קליפורד (באנגלית: Clifford the Big Red Dog, "קליפורד הכלב הגדול והאדום") היא סדרת הנפשה אמריקאית-קנדית לילדים. הסדרה היא אתחול לסדרה קליפורד. הסדרה שודרה לראשונה ב-6 בדצמבר 2019 בערוץ PBS Kids. בישראל הסדרה שודרה לראשונה בשנת 2020 בערוץ הופ!. הסדרה היא בת עונה אחת ו-38 פרקים באורך 22 דקות.

== עלילה ==
העלילה מספרת על כלב אדום וגדול בשם קליפורד, היוצא בכל פרק עם חבריו להרפתקאות מרתקות.

== דמויות ומדבבים ==
במאית הדיבוב של הסדרה היא אפי בן ישראל, ומפיקת הדיבוב של הסדרה היא ענבר שטגר עזרא.
{| class="wikitable plainrowheaders" style="text-align:center;"
! |שם הדמות
! |שם המדבב/ת בעברית
|-
|קליפורד
|ערן מור
|-
|אמילי
|עדי ביטי
|-
|טאקר
|יובל קלו
|-
|ביילי
|יובל אופיר
|-
|מר הווארד
|סער בדישי
|-
|גברת הווארד
|אלונה אלכסנדר
|}

== שידור ==

==קישורים חיצוניים==

קטגוריה:סדרות טלוויזיה מקוריות של אמזון
קטגוריה:סדרות הנפשה אמריקאיות
קטגוריה:סדרות טלוויזיה אמריקאיות לילדים
קטגוריה:סדרות טלוויזיה קנדיות לילדים
קטגוריה:סדרות פנטזיה אמריקאיות
קטגוריה:סדרות הנפשה קנדיות
קטגוריה:סדרות PBS Kids
קטגוריה:קליפורד
יוליוס היבנר

רודולף יוליוס בנו היבנר (בגרמנית: Rudolf Julius Benno Hübner; 27 בינואר 1806 – 7 בנובמבר 1882) היה צייר, משורר ומתרגם גרמני.

== ביוגרפיה ==
תחילה היה היבנר תלמידו של אוגוסטין זיגרט בברסלאו.<ref>Hermann Arthur Lier: Hübner, Julius. In: Allgemeine Deutsche Biographie (ADB). Band 50, Duncker & Humblot, Leipzig 1905, S. 774–777.</ref> להכשרה אמנותית נוספת נסע לברלין, ומשנת 1821 למד באקדמיה הפרוסית המלכותית לאמנויות. בשנת 1823 הוא הפך לתלמידו של וילהלם שדו ועבר אחריו לדיסלדורף בשנת 1826, שם השתייך למעגל הקרוב שלו מבחינת המשפחה והאמנות.

בין השנים 1829 עד 1831 הוא שהה עם חברים ברומא, ומשנת 1831 עד 1833 שוב בברלין. בין השנים 1833 עד 1837/1838 היה חבר בכיתת המאסטר של שדו באקדמיה לאמנות בדיסלדורף. תחת שדו, פיתח היבנר את היכולת שלו שהפכה אותו לאחד הנציגים הבולטים של בית הספר לציור בדיסלדורף.
בשנת 1828 הוא נודע בציורו "Die Fischer" בעקבות הבלדה של גתה. במקביל נוצרה התמונה של "הנסיכה איזבלה ששוחררה ממאורת השודד", שממנה יוזף פון קלר יצר חריטה. במהלך שהותו באיטליה (1829–1831) צייר את "רות ונעמי" (1831). "שמשון מפיל את העמודים" נוצר בשנת 1832.

בשנת 1833 הוא שב לדיסלדורף. בשנים 1836–1837 הוא יצר מזבח לכנסיית אנדראס בדיסלדורף המציג את ישו על עמוד. בתחילה נאמרה עליו ביקורת בגלל "התיאור העירום של ישו הסובל".

יוליוס היבנר היה נשוי לפאולין שרלוט בנדמן, אחותו של הצייר אדוארד בנדמן. לבני הזוג נולדו שמונה ילדים, ביניהם הצייר אדוארד היבנר, הפילוסוף אמיל היבנר, הנס היבנר פרופסור לכימיה.

בשנת 1839 מונה לאקדמיה לאמנות בדרזדן. מאז 1841 נעשה פרופסור. הוא פיתח פעילות הוראה ענפה.

בשנת 1845 הוענקה לו אזרחות כבוד של העיר מייסן. בשנת 1871 הוא הפך למנהל גלריית התמונות המלכותית בדרזדן.

הוא נפטר מדלקת המעי הגס ב-7 בנובמבר 1882, לאחר שפרש זמן קצר לפני כן.

== גלריה ==
<gallery mode=packed heights=180>
File:1829 Hübner Portrait Pauline Charlotte Bendemann anagoria.JPG| דיוקן של אשתו פאולין
File:Hübner Forellenfischer.JPG|דייגי פורל
File:1839 Hübner Die Maler Lessing, Sohn und Hildebrandt anagoria.JPG| הציירים קרל פרידריך לסינג, קרל פרדיננד זון ותיאודור הילדרברנדט
Image:JuliusHubner Melusine.jpg|מלוזין
</gallery>

== קישורים חיצוניים ==

== הערות שוליים ==

 
קטגוריה:ציירים גרמנים
קטגוריה:גרמנים שנולדו ב-1806
קטגוריה:גרמנים שנפטרו ב-1882
ריקרדו הורטאדו

ריקרדו חאבייר הורטאדו<ref></ref> (באנגלית: Ricardo Javier Hurtado; נולד ב-22 באוגוסט 1999)<ref></ref> הוא שחקן אמריקאי. הוא ידוע בתפקידו בסדרת הטלוויזיה "רוק בבית הספר" ברשת ניקלודיאון<ref></ref><ref></ref><ref></ref> ובתפקידו בסדרה "משמר מאליבו" של נטפליקס.

== ראשית חייו ==
הורטאדו נולד במיאמי, פלורידה,<ref name="LA Wave Interview"></ref> למוזיקאי ריקארדו הורטאדו ואופליה רמירז, שניהם מניקרגואה.<ref></ref><ref></ref> בגיל שנה הוא עבר לאטלנטה עם הוריו.

== קריירה ==
הורטאדו החל לשחק בשנת 2016, והופיע לראשונה בסדרת הטלוויזיה של ניקלודיאון, "רוק בבית הספר" בתפקיד פרדי, יחד עם ג'ייד פטיג'ון. 

הוא גילם את טיילר גוסארד בסדרת הטלוויזיה "משמר מאליבו".<ref></ref><ref></ref><ref></ref> 

בשנת 2021 לוהק הורטאדו לתפקיד בסרט בהפקת נטפליקס, בלילות הקיץ.

== חיים אישיים ==
בנובמבר 2020 הוא הודיע על אירוסיו לחברתו זוזו הולנד.<ref>[https://flipboard.com/article/malibu-rescue-star-ricardo-hurtado-is-engaged/a-nPQjLbgkSMOZ9OxmBt7L_A%3Aa%3A2721534463-9f0a8e15b0%2Fjustjaredjr.com]</ref>

== פילמוגרפיה ==
=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2019
|משמר מאליבו: הסרט
| rowspan="2" |טיילר גוסארד
| rowspan="2" |סרט של נטפליקס
|-
|2020
|משמר מאליבו: הגל הבא
|-
|2021
|הבאג של רון
|ריצ'
|דיבוב
|-
|2022
|בלילות הקיץ
|ג'ייק
|
|-
|TBA
|The Lies I Tell Myself 
|אליוט
|
|}

=== טלוויזיה ===
{| class="wikitable"
! שנה
! סדרה
! תפקיד
! הערות
|-
| 2016–2018
| בית ספר לרוק
| פרדי
| תפקיד ראשי; (3 עונות): 45 פרקים
|-
| rowspan="2" | 2017
| ניקי, ריקי, דיקי ודון
| ג'ואי מונטאגלי
| פרק: "Not-So-Sweet Charity"
|-
| משפחת רעם
| דמות רקע
| 2 פרקים
|-
| rowspan="2" | 2018
| המיק
| ניקו פוצינלי
| פרק: "The Graduate"
|-
| נסיך פאוריה
| רפאל
| פרק: "Bro-Posal"
|-
| 2018–2019
| הגולדברגים
| בריאן מקמהון
| 2 פרקים
|-
| rowspan="4" | 2019
| משמר מאליבו
| טיילר גוסארד
| תפקיד ראשי; 8 פרקים
|-
|ללא מילים
|קונור
|פרק: "J-I-- JIMMY V-A-L-VALENTINE"
|-
|Middle School Moguls
|פין
|דיבוב; 4 פרקים
|-
| קיקיוואקה: מחנה קיץ
| אוסטין ג'סטין
| פרק: "Water Under The Dock"
|-
| rowspan="2" | 2020
| גליץ' טק<ref></ref>
| הקטור ניבס / היי פייב
| דיבוב; תפקיד ראשי (19 פרקים)
|-
|זה פוני
|בלייק
|דיבוב; פרק: "Fan Pony/Cop Mom"
|-
| 2021
| הרמוניה משפחתית
| טאק <ref></ref>
| תפקיד ראשי; 10 פרקים
|-
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:אמריקאים ממוצא ניקרגואי
קטגוריה:אמריקאים שנולדו ב-1999
סרגיי איגנאטייב

סרגיי מיכאילוביץ' איגנאטייב (נולד ב-10 בינואר 1948, לנינגרד) הוא מדינאי רוסי, נגיד הבנק המרכזי של הפדרציה הרוסית בשנים 2002—2013.

== ביוגרפיה ==
פוטין עם איגנאטייב, 2002
סרגיי נולד ב-10 בינואר 1948 בעיר לנינגרד. בשנת 1967 סיים את לימודיו במכללה להנדסת חשמל בעיר.

בשנים 1967—1969 שירת בצבא ברית המועצות. בשנים 1969—1970 עבד בחברת הידרואלקטרומונטאז' (בעיר לנינגרד). הוא בוגר הפקולטה לכלכלה מאוניברסיטת מוסקבה (1975). בשנים 1978—1988 שימש כעוזר הוראה במכון הסחר הסובייטי בלנינגרד. בשנים 1988—1991 שימש כמרצה בכיר במכון לכלכלה על שם ווזנסנסקי (כיום האוניברסיטה הכלכלית).

בשנים 1991—1992 היה סגן שר הכלכלה והאוצר של רוסיה והיה חבר בצוות העבודה של ראש הממשלה, יגור גאידר. בשנת 1992 מונה לסגן שר האוצר ובמשך שנה שימש גם כסגן נגיד הבנק המרכזי של הפדרציה הרוסית. בשנים 1993—1996 היה סגן שר הכלכלה ולאחר מכן שימש כעוזר נשיא רוסיה לענייני כלכלה.

בשנים 1997—2002 מונה לסגן שר האוצר של רוסיה וב-20 במרץ 2002 מונה לנגיד בנק רוסיה וליו"ר הוועד המפקח על סברבנק. ב-16 בנובמבר 2005 מונה לקדנציה שנייה כנגיד הבנק. ב-24 ביוני 2009 אושר לקדנציה שלישית (לראשונה בתולדות רוסיה המודרנית). בתקופתו רוסיה ידעה שגשוג כלכלי משמעותי.

ב-24 ביוני 2013 עזב את תפקידו כנגיד בנק רוסיה ובמקומו מונתה אלווירה נביאולינה. בסוף יוני 2013 הוא מונה ליועץ לנגידת בנק רוסיה. באוקטובר אותה שנה הוא הפך גם לחבר בוועד המנהל של בנק רוסיה. באוגוסט 2016 הצטרף למועצת הפיקוח של חברת ביטוח המשנה הלאומית (RNPK)<ref>[http://www.interfax.ru/business/521148 ЦБ учредил Национальную перестраховочную компанию]</ref>.

== ביקורת ==
באוקטובר 2016 נשיא רוסיה ולדימיר פוטין וראש VTB, אנדריי קוסטין, מתחו ביקורת על הנהגת בנק רוסיה בפיקודו של איגנאטייב. פוטין ציין כי יש צורך להוציא במהירות בנקים לא יעילים מהשוק, להיפטר ממגזר הבנקאות ממוסדות פיננסיים לא אמינים ולא יעילים. קוסטין ציין כי בנק רוסיה יצר מערכת ערבות פיקדונות ברוסיה, המאפשרת כמעט לכל ארגוני האשראי לפנות אליה, מה שהתברר כטעות, מכיוון שבנקים לעיתים קרובות מזייפים את הצהרות המס שלהם<ref>[http://www.rbc.ru/politics/12/10/2016/57fe2ce59a794776beed71dc?from=main Росбизнесконсалтинг, 12 октября 2016. Путин рассказал о вине прежнего руководства ЦБ]</ref>.

== לקריאה נוספת ==
* Гальперин В. М., Игнатьев С. М., Моргунов В. И. Микроэкономика. В 2 томах. — СПб.: Институт «Экономическая школа», 2004.

== קישורים חיצוניים ==

* [https://web.archive.org/web/20090206171518/http://cbr.ru/today/directors_board/print.asp?file=ignatiev.htm ביוגרפיה]
== הערות שוליים ==

קטגוריה:נגידי בנק רוסיה
קטגוריה:כלכלנים רוסים
קטגוריה:מקבלי עיטור ההצטיינות למען המולדת
קטגוריה:רוסים שנולדו ב-1948
פטריק מילר (כדורסלן)

פטריק מילר (באנגלית: Patrick Miller; נולד ב-22 במאי 1992) הוא כדורסלן אמריקאי, המשחק בעמדת הרכז בעירוני נס ציונה.

==קריירה==
מילר החל את דרכו בתיכון היילס פרנסיסקן, כשהוא מעמיד ממוצעים של 22.6 נקודות ו-3.8 אסיסטים למשחק ב-32 משחקים. הוא הוביל את קבוצתו למאזן 4–28 וזכה עימם באליפות בתום העונה. הוא נבחר פעמיים לשחק המצטיין בקבוצה ובשנת 2010 נבחר לשחקן המצטיין בליגה כולה.

מילר הצטרף לאוניברסיטת טנסי. בעונת 2012/2013, הוא הוביל את האזור עם 5.8 אסיסטים למשחק ונבחר לחמישייה הראשונה של העונה. בעונה שלאחר מכן קלע 23.7 נקודות בממוצע למשחק ועזר רבות לקבוצתו לסיים במקום החמישי.

ב-8 ביולי 2014, חתם מילר בבשיקטש מליגת העל הטורקית לעונה. בינואר 2015, הוא עזב את בשיקטאש לאחר שהופיע בשלושה משחקי יורוקאפ בלבד והצטרף לישילגירסון מהליגה הטורקית השנייה עד תום העונה. ב-25 משחקים בקבוצה, הוא העמיד ממוצעים של 13.8 נקודות, 3.0 ריבאונדים, 3.6 אסיסטים ו-1.2 חטיפות למשחק מה שעזר לקבוצתו לזכות באליפות. ב-29 ביוני 2015, הוא האריך את חוזהו בקבוצה לעונה נוספת, אך ב-31 באוגוסט הוא עזב את הקבוצה.

ב-31 באוקטובר 2015 נבחר מילר על ידי אוקלהומה סיטי בלו בסיבוב השני של דראפט ליגת הפיתוח של ה-NBA. יותר מאוחר בליל הדראפט, עבר מילר בטרייד לטקסס לג'נדס. ב-52 משחקים במדי הקבוצה, הוא העמיד ממוצעים של 11.9 נקודות, 4.1 אסיסטים, 3.3 ריבאונדים ו-1.3 חטיפות ב-27 דקות למשחק.

ב-30 בנובמבר 2016, עבר מילר בטרייד לסו פולס סקייפורס בתמורה לזכויות השחקן של ביירון ווסלי ולבחירת דראפט בסיבוב השלישי לשנת 2017. ב-3 בדצמבר הוא ערך את הופעת הבכורה שלו בקבוצה בניצחון 101–117 על איווה וולבס, כשהוא רושם סטטיסטיקה של 14 נקודות, 4 אסיסטים, ריבאונד אחד וחסימה אחת בתוך 19 דקות.

ב-20 בספטמבר 2017 חתם מילר לשנתיים בפרטיזן בלגרד מליגת העל הסרבית. ב-14 בינואר 2018 הוא עזב את פרטיזן וחתם בגזיאנטפ בסקטבול הטורקית עד לתום העונה.

ב-29 באוקטובר 2019, חתם מילר בבולזאק באסקט מהליגה הצרפתית. הוא העמיד ממוצעים של 12.9 נקודות, 2.6 ריבאונדים ו-5.1 אסיסטים למשחק.

ב-17 באוגוסט 2020, חתם בעירוני נס ציונה מהליגה הישראלית.

בעונת 2020/21 זכה עם קבוצת נס ציונה בגביע היורופקאפ, לאחר שניצחו את טלאס מפולין 74:82.

== תארים ==
; ישילגירסון
* אליפויות (1): 2014/2015

== קישורים חיצוניים ==

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת טנסי
קטגוריה:כדורסלני בשיקטש
קטגוריה:כדורסלני טקסס לג'נדס
קטגוריה:כדורסלני פרטיזן בלגרד
קטגוריה:כדורסלני רטיופארם אולם
קטגוריה:כדורסלני עירוני נס ציונה
קטגוריה:אמריקאים שנולדו ב-1992
ניל דאן

ניל פטריק דאן (באנגלית: Neal Patrick Dunn; נולד ב-16 בפברואר 1953) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס השני של מדינת פלורידה, מאז 2017.

== ביוגרפיה ==
דאן נולד בבוסטון, הגדולה שבערי מסצ'וסטס, בפברואר 1953. באוניברסיטת וושינגטון ולי הוא השלים לימודי תואר ראשון במדעי המחשב, ולאחר מכן למד באוניברסיטת ג'ורג' וושינגטון דוקטורט ברפואה. הוא סיים את ההתמחות הרפואית שלו במרכז הרפואי הצבאי ע"ש וולטר ריד. במשך 11 שנה שירת בצבא ארצות הברית, ובתום שירותו הפעיל הגיע לדרגת מייג'ור. לאחר מכן התיישב בעיר פנמה סיטי שבפלורידה, שם סייע להקים את המרכז האורולוגי של העיר.

באוגוסט 2015, לקראת בחירות 2016, הכריז דאן על התמודדותו אל בית הנבחרים של ארצות הברית במחוז הקונגרס השני של פלורידה. נציגת המחוז המכהנת, גוון גרהאם הדמוקרטית, בחרה לפרוש מהקונגרס לאחר שהמחוז נעשה רפובליקני באופן משמעותי. דאן זכה במועמדות המפלגה הרפובליקנית, וביום הבחירות הכלליות גבר על וולטר דרטלנד. בבחירות 2018 ובבחירות 2020 נבחר מחדש.

עם התכנסות הקונגרס ה-115 של ארצות הברית, דאן הושבע לתפקידו בבית הנבחרים. הוא תומך בביטול חוק הגנת החולה וטיפול בר השגה ובאי-מימון למחלקת החינוך של ארצות הברית, וב-13 בדצמבר 2017 נמנה עם 107 הרפובליקנים שחתמו על מכתב ליושב ראש רשות התקשורת הפדרלית אג'יט פאי ובו הביעו תמיכה בכוונותיו לבטל הגנות על נייטרליות הרשת בניגוד לדעת חברי הרשות. כמו כן, דאן קיבל 18,500 דולר אמריקני מתעשיית הטלקום לפני שהצביע בעד ביטול הכלל. ב-9 באפריל 2020, בראשית מגפת הקורונה בארצות הברית, אובחן דאן חיובי למחלת נגיף קורונה 2019.

בדצמבר 2020 נמנה דאן בין 126 חברי בית הנבחרים מהמפלגה הרפובליקנית שחתמו על מכתב ידידי בית המשפט לשם הבעת תמיכה בתיק "טקסס נגד פנסילבניה", תובענה ייצוגית שהוגשה לבית המשפט העליון של ארצות הברית בניסיון לערער על תוצאות הבחירות לנשיאות ארצות הברית 2020 במספר מדינות מתנדנדות, בהן ג'ו ביידן ניצח את הנשיא המכהן דונלד טראמפ. בית המשפט העליון מיאן לדון בתיק על סמך שלטקסס אין זכות עמידה לערער על תוצאות בחירות במדינה אחרת, על סמך פרק 3 לחוקת ארצות הברית.

== קישורים חיצוניים ==

* 

* 

==הערות שוליים==

קטגוריה:בוגרי אוניברסיטת וושינגטון ולי
קטגוריה:בעלי תואר דוקטור מאוניברסיטת ג'ורג' וושינגטון 
קטגוריה:רופאים בצבא ארצות הברית
קטגוריה:חברי בית הנבחרים של ארצות הברית מפלורידה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:אמריקאים שנולדו ב-1953
קטגוריה:בוסטון: אישים
תיוג תפקידים סמנטי

בעיבוד שפה טבעית, תיוג תפקידים סמנטי (נקרא גם ניתוח סמנטי רדוד) הוא תהליך שמתייג מילים או ביטויים במשפט לפי תפקידם הסמנטי במשפט, כגון מבצע, מטרה, או תוצאה.

תיוג תפקידים סמנטי משמש למציאת "משמעות" המשפט. לשם כך הוא מוצא את הארגומנטים הקשורים לפרדיקטים או לפעלים המופיעים במשפט ומה תפקידו של כל ארגומנט.

== היסטוריה ==
בשנת 1968, הוצע הרעיון לתיוג תפקידים סמנטי לראשונה על ידי צ'ארלס פילמור. הצעתו הובילה לפיתוחו של פרויקט FrameNet, שהפיק את הלקסיקון החישובי הגדול הראשון שתיאר פרדיקטים רבים ואת תפקידם. פרויקט זה דרש משאבים רבים. דן ג'ורפסקי ודניאל גילדע פיתוח מערכת אוטומטית ראשונה שמבוססת על FrameNet.

קורפוס נוסף שמשמש למשימת התיוג הסמנטי הוא PropBank. מערכות אוטומטיות רבות לתיוג תפקידים סמנטיים משתמשות בקורפוס זה כסט הלמידה שלהן.

תיוג סמנטי של דוגמאות אימון כמו ב-PropBank או ב-FrameNet דרש משאבים רבים מאוד, בין היתר מפני שלא כל דובר שפה היה יכול לתייג את דוגמאות האימון, אלא היה צורך במומחים בבלשנות כדי לבצע תיוגים נכונים.

בשנת 2015 הוצעה שיטה חדשה בשם QA-SRL (Question-Answer Driven Semantic Role Labeling). שיטה זו משתמשת בשפה טבעית בשביל לתייג שפה טבעית. לפי שיטה זו, כל דובר שפה יכול לתייג משפטים, על ידי מענה על שאלות פשוטות שמגיעות בפורמט מובנה. זהו יתרון מובהק של השיטה, שכן אפשר להשתמש ב-crowdsourcing זול ומהיר בשביל לתייג דוגמאות אימון ובכך להשיג מדגמי אימון גדולים מאוד, מה שעשוי להביא לשיפור בתוצאות.<ref></ref>

== שימושים ==
תיוג תפקידים סמנטי משמש כדי לגרום למחשב להבין את התפקידים הסמנטיים של מילים בתוך משפטים. תיוג טוב יותר של תפקידים סמנטיים במשפט עשוי להוביל לשיפור במשימות כגון תרגום מכונה, מענה לשאלות, חילוץ מידע, סיכום טקסט אוטומטי, כריית נתוני טקסט וזיהוי דיבור.

== ראו גם ==
* סמנטיקה לקסיקלית
* עיבוד שפה טבעית

== הערות שוליים ==

קטגוריה:בלשנות חישובית
קטגוריה:דקדוק
יטור

יטור הוא דמות מקראית, בנו של ישמעאל. ליטור היו 11 אחים: נביות, קדר, אדבאל, מבשם, משמע, דומה, משא, תימא, חדד, נפיש, קדמה, בשמת.<ref></ref> 

בדברי הימים מסופר שבני ראובן, גד וחצי המנשה נלחמו בהגריאים, יטור, נפיש ונודב<ref></ref> ותשעה פסוקים לפני כן נאמר שהמלחמה עם ההגריאים התקיימה בזמן שאול.<ref></ref> ככל הנראה, יטור ונפיש באותה המלחמה הם שבטים שנוסדו על ידי שני האחים בני ישמעאל יטור ונפיש.<ref name=":0">ראו אנציקלופדיה מקראית כרך ג</ref><ref name=":02">ראו אנציקלופדיה מקראית כרך ה</ref>

היטורים מוזכרים בדבריו של יוסף בן מתתיהו, בברית החדשה ובעוד ספרים ואנשים מפורסמים.<ref name=":0" />

לפי רוב החוקרים, היטורים כנראה התגוררו בחרמון, מול הלבנון והבקעה.<ref name=":0" />על פי החוקר לירן שלוש, הדרוזים של היום הם צאצאי היטורים<ref></ref> .

== ראו גם ==
* יטורים

== הערות שוליים ==

קטגוריה:בני ישמעאל
אדריאן סמית' (פוליטיקאי)

אדריאן מייקל סמית (באנגלית: Adrian Michael Smith; נולד ב-19 בדצמבר 1970) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס השלישי של מדינת נברסקה, מאז 2006.

== ביוגרפיה ==
סמית נולד בעיר סקוטבלאף (Scottsbluff) שבמערב נברסקה, ובגיל צעיר עברה משפחתו לשכונה כפרית בדרום העיר גֶרינג. לאחר שסיים את לימודיו בבית הספר התיכון גרינג בשנת 1989, למד סמית' באוניברסיטת ליברטי השוכנת בלינצ'בורג שבווירג'יניה. הוא עבר לאוניברסיטת נברסקה – לינקולן באמצע שנת הלימודים השנייה בלינצ'בורג והשלים את לימודיו הגבוהים ב-1993. בהיותו סטודנט בנברסקה, התמחה סמית' בלשכת מושל נברסקה, ומאוחר יותר שימש כעוזר פרלמנטרי בבית המחוקקים החד-ביתי של המדינה. הוא שב לגרינג לאחר לימודיו האקדמיים, ובשנת 1994 החל לכהן כחבר העירייה.

סמית' עבד גם במגזר הפרטי, היה מתווך וכן מומחה לשיווק בענף הדיור. בבחירות 1998 נבחר סמית' אל בית המחוקקים של נברסקה, לאחר שגבר על נציגת מחוז הבחירה המכהנת, ג'ויס הילמן, עם 55% מקולות הבוחרים. ב-2002 נבחר מחדש לאחר שהתמודד ללא התנגדות. בבחירות אמצע הכהונה של שנת 2006, התמודד סמית' לייצוג מחוז הקונגרס השלישי של נברסקה בבית הנבחרים של ארצות הברית. נציג המחוז המכהן, טום אוסבורן, פרש מהקונגרס לשם התמודדותו למושל המדינה.

במשך זמן מה, נחשב סמית' למי שעתיד בבירור לנצח בבחירות לבית הנבחרים במחוז הקונגרס השלישי. מחוז זה הוא מעוז רפובליקני מובהק, בו מועמדים לנשיאות ארצות הברית גורפים באופן שגרתי כ-70 אחוזים או יותר מהקולות. עם זאת, ניהול מסע הבחירות במחוז הוא מאתגר: המחוז משתרע על כמעט 170,000 קילומטר רבוע, שני אזורי זמן ועל פני 68.5 מתוך 93 מחוזות נברסקה (אחד מהם, מחוז צ'רי, גדול יותר ממדינת קונטיקט כולה). עם זאת, המועמד הדמוקרטי סקוט קליב קגייס כספים יותר מכל דמוקרט אחר שהתמודד במחוז זה עשרות שנים. בסך הכל, המירוץ בין סמית' לקליב היה היקר ביותר בהיסטוריה של המחוז מאז קיבל את תצורתו הנוכחית ב-1963. ככל שהמרוץ נעשה תחרותי מהצפוי, זכה סמית' לתשומת לב לאומית מוועדת הקמפיין של הסיעה הרפובליקנית בבית הנבחרים. אפילו הנשיא ג'ורג' ווקר בוש הגיע לנברסקה במהלך הבחירות כדי לקדם את מסע הבחירות של סמית', שבסופו של דבר גבר על קליב בפער של 10%.

ב-3 בינואר 200 סמית' הושבע לתפקידו. בקונגרס ה-117 של ארצות הברית הוא חבר בוועדת הדרכים והאמצעים.

בדצמבר 2020 נמנה סמית' בין 126 חברי בית הנבחרים מהמפלגה הרפובליקנית שחתמו על מכתב ידידי בית המשפט לשם הבעת תמיכה בתיק "טקסס נגד פנסילבניה", תובענה ייצוגית שהוגשה לבית המשפט העליון של ארצות הברית בניסיון לערער על תוצאות הבחירות לנשיאות ארצות הברית 2020 במספר מדינות מתנדנדות, בהן ג'ו ביידן ניצח את הנשיא המכהן דונלד טראמפ. בית המשפט העליון מיאן לדון בתיק על סמך שלטקסס אין זכות עמידה לערער על תוצאות בחירות במדינה אחרת, על סמך פרק 3 לחוקת ארצות הברית.

== קישורים חיצוניים ==

* 

* 

==הערות שוליים==

קטגוריה:בוגרי אוניברסיטת נברסקה–לינקולן
קטגוריה:חברי בית המחוקקים של נברסקה
קטגוריה:חברי בית הנבחרים של ארצות הברית מנברסקה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-113 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:תנועת מסיבת התה: אישים
קטגוריה:אמריקאים שנולדו ב-1970
נמל שארקו

נמל שארקו או שארקו פורט (באנגלית: Port Charcot) הוא מפרץ בחוף הצפוני של האי בות', בארכיפלג וילהלם, בארץ גרהאם שבאנטארקטיקה.

רוחב פתחו של המפרץ – 3 קילומטרים.

== היסטוריה ==
=== גילוי ומיפוי המפרץ ===

המפרץ מופה לראשונה על ידי המשלחת הצרפתית השלישית לאנטארקטיקה, אשר חקרה את אנטארקטיקה בין השנים 1903–1905, בפיקודו של ז'אן-בפטיסט שארקו.

שארקו הקים את בסיס החורף של המשלחת לחוף המפרץ בחורף האנטארקטי בשנת 1904, לציון זאת הקים במקום גל-עד.

המפרץ צולם מהאוויר על ידי משלחת הסקר האווירי של שטחי חסות איי פוקלנד בעונת המחקר (הקיץ האנטארקטי) 1956–1957.

=== מקור השם ===

ז'אן-בטיסט שארקו נתן למפרץ את שמו.

שארקו קרא למפרץ על שמו של אביו – ז'אן-מרטין שארקו, נוירולוג צרפתי.

== אתר מורשת היסטורי ==

גל-עד בנמל שארקו, שבראשו עמוד עץ ולוח זיכרון שעליהם רשום שמות חברי המשלחת הצרפתית, הוגדר כאתר מורשת היסטורי אנטארקטי (אתר HSM 28), בעקבות הצעתה של ארגנטינה לפי אמנת אנטארקטיקה.

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:2645 נמל שארקו] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=108157 נמל שארקו] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=2538&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR נמל שארקו] באתר הגאזט האנטארקטי המשווה SCAR של ממשלת אוסטרליה
* [https://www.tideschart.com/Chile/Magallanes/Provincia-Antartica-Chilena/Port-Charcot-Booth-Island/ נתוני גאות ושפל עדכניים עבור נמל שארקו]
* 

== הערות שוליים ==

שארקו
שארקו
שארקו
נפיש

נפיש הוא דמות מקראית, בנו של ישמעאל. לנפיש היו 11 אחים: נביות, קדר, אדבאל, מבשם, משמע, דומה, משא, תימא, חדד, יטור, קדמה, בשמת.<ref></ref>

בדברי הימים מסופר שבני ראובן, גד וחצי המנשה נלחמו בהגריאים, יטור, נפיש ונודב<ref></ref> ותשעה פסוקים לפני כן נאמר שהמלחמה עם ההגריאים התקיימה בזמן שאול.<ref></ref> ככל הנראה, יטור ונפיש באותה המלחמה הם שבטים שנוסדו על ידי שני האחים בני ישמעאל יטור ונפיש.<ref name=":0">ראו אנציקלופדיה מקראית כרך ה</ref><ref>ראו אנציקלופדיה מקראית כרך ג</ref>

הפירוש המקובל לשם נפיש הוא עצום או בעל ערך רב. כך גם בארמית, שם נפיש פירושו הרבה, גדול.<ref name=":0" />

== הערות שוליים ==

קטגוריה:בני ישמעאל
קדמה (דמות מקראית)

קדמה הוא דמות מקראית, בנו של ישמעאל. לקדמה היו 11 אחים: נביות, קדר, אדבאל, מבשם, משמע, דומה, משא, תימא, חדד, יטור, נפיש, בשמת.<ref></ref>

יש האומרים שקדמה הוא נודב המוזכר בדברי הימים במלחמה של ההגריאים, יטור, נפיש ונודב בבני ראובן, גד וחצי שבט המנשה.<ref></ref><ref name=":0">ראו אנציקלופדיה מקראית כרך ז</ref>

המקור לשמו הוא מהמזרח, אך לא ידוע מה פירושו ומאין בדיוק.<ref name=":0" />

== הערות שוליים ==

קטגוריה:בני ישמעאל
נגני מוצרט של לונדון

נגני מוצרט של לונדון (באנגלית: London Mozart Players) היא תזמורת קאמרית בריטית, שנוסדה בשנת 1949. זו התזמורת הקאמרית הוותיקה ביותר בממלכה המאוחדת, שהופעותיה והקלטותיה מתמקדות בעיקר ברפרטואר מן התקופה הקלאסית. מאז 1989, משכן הקבע של התזמורת הוא בפיירפילד הולס, קרוידון. ב-2016 העתיקה התזמורת את משרדיה ל"סנט ג'ון האוונגליסט" כדי לבסס את זהותה בקהילה המקומית.

== היסטוריה ==
תזמורת נגני מוצרט של לונדון הוקמה בשנת 1949 על ידי הארי בלך לביצוע יצירות מאת מוצרט והיידן. בין הנגנים ששמם נקשר עם התזמורת ג'יימס גולוויי, פליסיטי לוט, ג'יין גלובר ואחרים. ניקולה בנדטי, ז'קלין די פרה ויאן פסקל טורטלייה ניגנו בראשית דרכם בתזמורת. היא יוצאת לסיורי קונצרטים באירופה ובמזרח הרחוק, ומקליטה לחברות נאקסוס, צ'אנדוס והיפריון רקוטרדס.

בלונדון, מופיעה התזמורת ברויאל פסטיבל הול, סנט ג'ון'ס סמית סקווייר וקדוגן הול; כמו כן, היא מנגנת בקתדרלות ושאר אולמות קונצרטים בממלכה המאוחדת. תזמורת נגני מוצרט של לונדון היא תזמורת הבית בפיירפילד הול בקרוידון. נגניה מנהלים אותה הן מבחינה תפעולית והן אמנותית. מאז 1988 פורש עליה את חסותו הרוזן מווסקס.

== מנצחים ראשיים ==
* הארי בלך 1949 - 1984
* ג'יין גלובר 1984 - 1992
* מתיאס באמרט 1992 - 2009
* ז'ראר קורסטן 2010 – 2014
* הווארד שלי (מנצח כבוד) 2015 - 2022
* ג'ונתן בלוקסהאם (יועץ אמנותי) 2022 - ממשיך

== סדרת "בני זמנו של מוצרט" ==
בשנת 1993 החלה תזמורת נגני מוצרט של לונדון סדרת הקלטות ל"תקליטי צ'אנדוס", שכללה יצירות מאת מלחינים ידועים פחות מן המאה ה-18 ונקראה סדרת "בני זמנו של מוצרט". רבות מן ההקלטות הללו זכו בשבחי הביקורת על הוצאת מלחינים אלה, שאינם נהנים מהשמעות רבות, לאוזני הציבור. מספר ניכר מהקלטות אלה הוגדרו כ"בחירת העורך": במגזין גרמופון.

הסדרה כוללת יצירות מאת:
* קרלוס באקר
* כריסטיאן קאנאביך
* מוציו קלמנטי
* פרנסואה ז'וזף גוסק
* אדלברט גירובץ
* מיכאל היידן
* ויליאם הרשל
* פרנץ אנטון הופמייסטר
* לאופולד קוזלוך
* פרנץ קרומר
* לאופולד מוצרט
* יוזף מיסליבצ'ק
* וצלב פיכל
* איגנץ פלייל
* פרנץ קסאפר ריכטר
* אנטוניו רוזטי
* אנטוניו סליירי
* קרל שטאמיץ
* גאורג יוזף פוגלר
* יוהאן בפטיסט ונהאל
* סמואל וסלי
* פאול וראניצקי

== קישורים חיצוניים ==

* 

<div class="mw-content-ltr">
*London Mozart Players [http://www.lmp.org/ official website]
*London Mozart Players 2018/19 [http://londonmozartplayers.com/whatson/]
* St John the Evangelist, Upper Norwood 
*Fairfield Halls, Croydon [http://www.fairfield.co.uk/ website]
*Chandos Records [http://www.chandos.net/ website]
</div>

קטגוריה:תזמורות קאמריות
קטגוריה:תזמורות בריטיות
שרפאת

שרפאת (בערבית: شرفات) היא שכונה ערבית בדרום-מזרח ירושלים, הממוקמת מערבית לבית צפאפא, וצפונית לגילה. ביחד עם שכונת בית צפאפא, שרפאת מנותקת מרוב הרצף הערבי של העיר, ושתי השכונות נחשבות לעיתים כמקשה אחת. בשתי השכונות יחד מתגוררים כיום כ-14,000 תושבים..

בעבר שרפאת הייתה כפר חקלאי ועצמאי. בשנות ה-30 התגורר בכפר מוסא אל-עלמי, ובביתו שבכפר נפגש עם אישים חשובים ובהם עם דוד בן-גוריון. שרפאת סופחה לשטח העיר ירושלים בשנת 1967 לאחר איחוד העיר במלחמת ששת הימים. בשנת 1993 הוקם בשכונה מנהל קהילתי, המשותף גם לבית צפאפא. החל משנת 2015 כביש בגין עובר בסמוך לשכונה. במהלך אינתיפאדת הסכינים התפרסם כי שרפאת תזכה לתקציבים נוספים מהעירייה, מאחר שאף אחד מתושביה לא נטל חלק באותם אירועים אלימים. במרץ 2019 התגלה בשטח השכונה יישוב יהודי מהתקופה החשמונאית. בכפר התגלו מערת קבורה, בור מים וגת לייצור יין. בינואר 2020 בוצעה בשרפאת פעולת תג מחיר שבמסגרתה נשרף מסגד מקומי. השכונה נחשבת לאטרקטיבית בהשוואה לשאר השכונות הערביות בעיר, לאור קרבתה למרכז ירושלים ולאזור התעשייה תלפיות.

==גלריית תמונות==
<gallery>
קובץ:SharafatEastJerusalemApr192023 01.jpg|alt=גלעין הכפר – מימין מסגד אל-בדריה ולצידו, באמצע גינת המשחקים, אלון עתיק, "אלון סת (גברת) בדריה"[1]|גלעין הכפר - מימין מסגד אל-בדריה ולצידו, באמצע גינת המשחקים, אלון עתיק, "אלון סת (גברת) בדריה"<ref name=":0"></ref>
קובץ:SharafatEastJerusalemApr192023 02.jpg|חלקים חדשים של שכונת שרפאת
קובץ:SharafatEastJerusalemApr192023 03.jpg|מתחם בתים חדשים בשרפאת
קובץ:SharafatEastJerusalemApr192023 04.jpg|עץ האלון הזקן והמפורסם ביותר באזור ירושלים בחצר אחוזת מוסא אל-עלמי<ref name=":0" />
</gallery>

==קישורים חיצוניים==

== הערות שוליים ==

קטגוריה:מזרח ירושלים
קטגוריה:שכונות ערביות בירושלים
קטגוריה:ירושלים: שכונות
רעואל בן עשו

רעואל הוא דמות מקראית, בנו של עשו ובשמת ואביהם של נחת, זרח, שמה ומזה. לרעואל היו ארבעה אחים (מן האב): אליפז, יעוש, יעלם וקרח.<ref></ref><ref></ref>

השם רעואל הוא שם שמי-מערבי קדום השייך לקבוצה בה נמצאים גם השמות שמואל, מתושלח וכדומה, שמוסיפים להם באמצע השם את ו' בצורת שורוק (u). פירוש השם רעואל הוא הרע של האל או החבר של האל. לשם "ידידיה" יש אותו הפירוש כמו רעואל.<ref>ראו אנציקלופדיה מקראית כרך ה</ref>

השם הפיניקי רעמלך, השם הארמי מדורא-אברופוס והשם הלטיני רעבעל מקבילים לשם רעואל.<ref>ראו אנציקלופדיה מקראית כרך ז</ref>

== הערות שוליים ==

קטגוריה:בני עשו
הר מרטין (ארץ פאלמר)

הר מרטין (באנגלית: Mount Martin) הוא הר בחוף המזרחי של ארץ פאלמר, שבאנטארקטיקה.

גובהו של ההר 1,360 מטרים מעל פני הים; הר מרטין הוא ההר ה-1,835 בגובהו באנטארקטיקה.

מדרונותיו הדרום-מזרחיים של ההר הם מצוקי סלע בולטים, חשופים מקרח.

== היסטוריה ==
=== גילוי ומיפוי ההר ===

ההר ממוקם בשולי האזור שנחקר על ידי המשלחת הבריטית אל ארץ גרהאם בשנת 1936.

ההר צולם מהאוויר בשנת 1940 על ידי השירות האנטארקטי של ארצות הברית, ובשנת 1947 ההר צולם מהאוויר על ידי משלחת החקר האנטארקטית רון, בפיקודו של פין רון.

ההר מופה על ידי משלחת החקר האנטארקטית רון, אשר, בשילוב עם הסקר האנטארקטי הבריטי ערכו סקרים על הקרקע לצורך מיפוי ההר.

=== מקור השם ===

שמו של ההר ניתן לו על ידי פין רון.

רון קרא להר על שם מהנדס האלקטרוניקה אורוויל מרטין (Orville Martin), אשר סייע בתכנון ובהשגת ציוד הרדיו הנדרש למשלחתו של רון.

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:9476 הר מרטין] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=110030 הר מרטין] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=9083&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר מרטין] באתר הגאזט האנטארקטי המשווה SCAR של ממשלת אוסטרליה
* [https://peakery.com/mount-martin-antarctica/ הר מרטין] באתר peakery (מרחקים לאתרים סמוכים)
* [https://latitude.to/articles-by-country/aq/antarctica/416763/mount-martin-antarctica מפת אזור הר מרטין]

== הערות שוליים ==

מרטין
יעוש

יעוש או יעיש הוא דמות מקראית, בנו של עשו ואהליבמה. ליעוש היו שני אחים: יעלם וקרח, ושני אחים למחצה: רעואל ואליפז<ref></ref><ref></ref>

בחרסי שומרון נמצא השם יעש שהוא ככל הנראה יעוש או יעיש ויש הסוברים שזהו גם שמו של אחד משליטי כוש הדרומית, מה שכיום הוא דרום ארץ ישראל, הנקרא יעוס.<ref name=":0">ראו אנציקלופדיה מקראית כרך ג</ref>

יש חוקרים הסוברים שהשם יעוש מגיע מהאל הערבי יע'ות' והם מסתמכים על תרגום השבעים וכתבים אחרים.<ref name=":0" />

ככל הנראה, גם השם יעוש וגם השם יועש מגיעים שניהם מהפועל עוש או עיש, הלקוח כנראה מהפועל הערבי ע'את' שפירושו עזר. לפי סברה זאת, פירוש השם יעיש הוא שם המביע תקווה שהאל יעזור לילד.<ref name=":0" />

== הערות שוליים ==

קטגוריה:בני עשו
יוהאן אונטרווגר

יוהאן "ג'ק" אונטרווגר (בגרמנית: Johann "Jack" Unterweger; 16 באוגוסט 1950 – 29 ביוני 1994) היה רוצח סדרתי בין לאומי<ref></ref><ref></ref>.

==ביוגרפיה==
אונטרווגר נולד לעבריינית איטלקייה ולחייל משוחרר אמריקאי. לאחר שאימו נכלאה, הוא עבר לגור אצל סבו באוסטריה, וסייע לו לגנוב חיות משק מחוות. כבר כנער, אונטרווגר הורשע ונאסר מספר פעמים מסיבות מגוונות.

בשנת 1976, בגיל 26, הורשע אונטרווגר ונאסר באוסטריה, באשמת רצח תיירת גרמנייה בת 18 שביצע שנתיים קודם לכן. הוא הרגה על ידי חנק באמצעות חזייתה. 

כאסיר, הוא כתב סיפורת ושירה, שנמכרה היטב במולדתו. בעקבות זאת הופעל לחץ לשחרורו מצד האליטה האמנותית במדינה. מסע זה התחיל בשנת 1985 והשתתפו בו מיטב אנשי הרוח האוסטרים, כולל כלת פרס נובל לספרות, אלפרידה ילינק, וחתן פרס נובל, גינטר גראס, כמו גם פוליטיקאים בולטים. לבסוף שוחרר על תנאי בשנת 1990, לאחר ששכנע את הרשויות כי השתקם.

עם שחרורו, אונטרווגר הפך למעין ידוען ולכתב חוץ פלילי בעיתונות. משרתו החדשה אפשרה לו לקבל מידע מהמשטרה, שסייע לו בהמשך דרכו כרוצח. הוא חזר לרצוח חודש אחר שחרורו, והתמקד ברציחת נשים. הוא רצח נשים בגרמניה, צ'כוסלובקיה וארצות הברית. 

בסופו של דבר, משטרת אוסטריה החלה לחשוד בו, אך משטרת לוס אנג'לס, העיר שבה שהה באותו זמן, לא הצליחה למצוא הוכחות שקושרות אותו לרצח עובדות המין שנרצחו בתחומה. עד להעלאת החשדות, משטרת לוס אנג'לס אף נהגה לקחת את אונטרווגר, כעיתונאי, לסיורים באזורי פשע. המידע שקיבל בסיורים אלו עזר לו בהמשך.

בשנת 1992, אונטרווגר נתפס בפלורידה בעזרת מרשלים אמריקאים, במצוד בינלאומי, שערכה משטרת אוסטריה. המצוד עבר דרך מספר מדינות בכמה יבשות. אל אונטרווגר התלוותה במצוד חברתו, ביאנקה מארק.

מעריכים כי אונטרווגר רצח בין 12 ל-15 נשים. הוא התאבד בכלא, בשנת 1994, אחר שהורשע ברצח תשע נשים בין 1990 ל-1992.

== ראו גם ==
* ויין אדם פורד
* טד בנדי
*המרטש מאטלנטה

==קישורים חיצוניים==

==הערות שוליים==

קטגוריה:רוצחים סדרתיים
קטגוריה:סופרים אוסטרים
קטגוריה:מחזאים אוסטרים
קטגוריה:עיתונאים אוסטרים
קטגוריה:משוררים אוסטרים
קטגוריה:מתאבדים: סופרים
קטגוריה:מתאבדים: משוררים
קטגוריה:ילידי 1950
קטגוריה:אוסטרים שנפטרו ב-1994
יעלם

יעלם הוא דמות מקראית, בנו של עשו ואהליבמה. ליעלם היו שני אחים: יעוש וקרח, ושני אחים למחצה: רעואל ואליפז.<ref></ref><ref></ref>

מקור השם יעלם הוא מהשורש הערבי ע'לם שפירושו הוא: היה חזק, התבגר או נהיה עלם.<ref name=":0" />

יש דיון בין החוקרים האם השם יעלם בעברית הוא בהקשר של עלם אך פועל בעתיד או שזה אינו פועל.<ref name=":0">ראו אנציקלופדיה מקראית כרך ג</ref>

== הערות שוליים ==

קטגוריה:בני עשו
קרח בן עשו

קרח (בכתיב מלא: קורח) הוא דמות מקראית, בנו של עשו ואהליבמה אשר נולד להם בארץ כנען. לקרח היו שני אחים: יעוש ויעלם, ושני אחים למחצה: רעואל ואליפז.<ref></ref><ref></ref>

לקרח בן עשו היה אחיין, בנו של אליפז, אשר גם נקרא קרח<ref></ref>

הוצע שהשם קרח מקורו בשם העצם קרח (אדם חסר שערות בראשו) אך דעה זו לא מבוססת.<ref name=":0">ראו אנציקלופדיה מקראית כרך ז</ref>

== הערות שוליים ==

קטגוריה:בני עשו
הר מרטין (ארץ אואטס)

הר מרטין (באנגלית: Mount Martyn) הוא פסגה, וסביבה סלעים חשופים מקרח, בהרי לאזארב, בארץ אואטס, שבאנטארקטיקה.

הפסגה ממוקמת 6 קילומטרים מדרום לפסגת אלד.

ההר הוא מצוק הסלע הבולט ביותר, ממערב לקרחון מאטוסביץ'.

גובהו של ההר 845 מטרים מעל פני הים; הר מרטין הוא ההר ה-4,426 בגובהו באנטארקטיקה.

== היסטוריה ==
=== גילוי ומיפוי ההר ===

ההר צולם מהאוויר לראשונה על ידי צי ארצות הברית בין השנים 1946–1947, במסגרת מבצע קפיצה לגובה.

ההר צולם בשנית מהאוויר ב-29 בפברואר 1959 על ידי משלחת החקר האנטארקטית הלאומית של אוסטרליה, בפיקודו של פיליפ לו.

=== מקור השם ===

ההר נקרא על שם די. אף. מרטין (D.F. Martyn), חבר בוועדה המתכננת של משלחת החקר האנטארקטית הלאומית של אוסטרליה.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:9504 הר מרטין] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=1364 הר מרטין] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=9086&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR בק מרטין] באתר הגאזט האנטארקטי המשווה SCAR של ממשלת אוסטרליה
* [https://www.geodata.us/australia_names_maps/aumaps.php?fid=868&f=1&name=Mount%20Martyn תצלום לוויין של הר מרטין]

== הערות שוליים ==

מרטין
רבמ"ד

רבמד, 2021
רבמ"ד (הלחם של המילים "רב ממדים") הוא מרכז מסחרי בעיר קריית מוצקין. מן הראשונים בישראל בתצורת "קניון".

== היסטוריה ==
הרבמ"ד הוקם בשנת 1983 כמיזם חלוצי ציוני בהובלת ראש העירייה, משה גושן, וכן בשיתוף יזמים מקומיים. הרבמ"ד הוא מרכז קניות מסוג "קניון" והוא מהראשונים שהוקמו בישראל תחת קטגוריה זו. לפני הקמת הרבמ"ד, שימש חלק מהמבנה הנוכחי את חברת "שק"ם", שעסקה במסחר בתחום המזון. למרות החלפת הבעלות וכן שינויו של שם המקום ואופיו, הוא נותר ידוע בפי מקומיים במשך שנים רבות בשם "שק"ם", זכר למבנה המיתולוגי.

נכון לשנת 2021 כולל המרכז המסחרי 73 בתי עסק, בתחומים מגוונים כגון הסעדה, צורפות, מזון, הלבשה תחתונה, אופטיקה, הנעלה, מכשירי חשמל וכן, סופרמרקט מרשת "שופרסל".

קרית-מוצקין היא עיר תאומה של העיר הגרמנית באד קרויצנך . אי לכך, הסכם שיתוף פעולה הושג בין הנהלת הרבמ"ד לבין מרכז הקניות "איינקאופצנטרום" בעיר באד קרויצנך בשנת 2017, והוא כולל הסכמים שונים בתחומי ייבוא וייצוא, פרסום ותרומה לקהילה.

==קישורים חיצוניים==

== הערות שוליים ==

קטגוריה:ישראל: מרכזי קניות
קטגוריה:קריית מוצקין: מבנים
Floating Through Space

Floating Through Space (בעברית: צף בחלל) הוא סינגל שהוקלט על ידי הזמרת-יוצרת האוסטרלית סיה ביחד עם המפיק מוזיקלי הצרפתי דייוויד גטה.<ref name=":0"></ref><ref name=":2"></ref> השיר יצא לאור ב-19 בפברואר 2021, כסינגל רביעי מתוך אלבום הפסקול Music – Songs from and Inspired by the Motion Picture, על ידי חברות התקליטים אטלנטיק רקורדס ומאנקי פאזל מיוזיק.<ref name=":0" /><ref name=":2" />

== רקע וכתיבה ==
סיה הודיעה על צאתו של השיר ב-3 בפברואר 2021, יום לפני יציאתו הרשמית.<ref></ref> במקור יצא השיר כסינגל שיווקי באיטליה ב-19 בפברואר 2021.<ref></ref> זהו השיר השביעי של סיה יחד עם גטה שיצא כסינגל רשמי, בעקבות הסינגלים הקודמים "Titanium" ,"She Wolf (Falling to Pieces)" ,"Bang My Head" ,"Helium" ,"Let's Love" ,"Flames", ושיתוף פעולה עשירי בסך הכל.<ref></ref>

השיר נכתב על ידי סיה יחד עם גרג קורסטין. השיר בסגנון דאנס-פופ ומכיל צלילי סינתיסייזר חשמליים אופטימיים.<ref></ref> השיר דומה יותר לסגנון מוזיקת הפופ של סיה מאשר לשיתופי הפעולה הקודמים שלה עם דייוויד גטה.<ref></ref>

== וידאו קליפ ==
הווידאו קליפ הנלווה שצולם לשיר בוים על ליאור מולכו והועלה לערוץ היוטיוב של סיה בשידור חי ב-4 בפברואר 2021, בסמוך לצאתו של הסינגל עצמו. הקליפ מייצג שלושה גולשי סקייטבורד, שלובשים כל אחד את פאות שחורות-לבנות בדמותה של סיה, עיניהם מוסתרות והם מבצעים פעלולים בסקייטפארק.<ref></ref>

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|4 בפברואר 2021
|הזרמת מוזיקה • הורדה דיגיטלית
|אטלנטיק רקורדס • מאנקי פאזל מיוזיק
|<ref></ref><ref></ref>
|-
!איטליה
|19 בפברואר 2021
|רדיו להיטים עכשוויים
|וורנר מיוזיק גרופ
|<ref></ref>
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי סיה
קטגוריה:שירי דייוויד גטה
קטגוריה:שירים באנגלית
קטגוריה:שירים שנכתבו על ידי סיה
קטגוריה:שירים מסרטי קולנוע
קיילב אגאדה

קיילב אפוצ'י אגאדה (באנגלית: Caleb Apochi Agada; נולד ב-31 באוגוסט 1994) הוא כדורסלן ניגרי-קנדי, המשחק בעמדת הקלע והסמול פורוורד בפרומיתיי ובנבחרת ניגריה.

==קריירה==
אגאדה החל את דרכו באוניברסיטת אוטווה שם שיחק ארבע עונות. בעונת 2016/2017, עונתו האחרונה במכללה, הוא העמיד ממוצעים של 14.9 נקודות, 6.4 ריבאונדים ו-3.3 אסיסטים למשחק.

בשנת 2017, לאחר שלא נבחר בדראפט ה-NBA ב-2016, החל אגאדה לשחק בפראט מהליגה הספרדית השנייה. הוא העמיד ממוצעים של 14.4 נקודות, 4.5 ריבאונדים ו-3.3 אסיסטים.

בשנת 2018 חתם אגאדה במלייה, שם העמיד ממוצעים של 12 נקודות, 6.4 ריבאונדים ו -2.2 אסיסטים. הוא שיחק לסירוגין גם בהמילטון האני באדג'רס הקנדית שם שיחק בשני משחקים בממוצעים של 10 נקודות, 7.5 ריבאונדים ו-4 אסיסטים. בעונת 2019/2020 המשיך אגאדה במלייה בלונסטו והעמיד ממוצעים של 14.7 נקודות, 5.3 ריבאונדים ו-3.7 אסיסטים.

ב-19 במאי 2020, חתם בהפועל באר שבע מהליגה הישראלית בחוזה עד תום העונה עם אופציה לעונה נוספת. אגדה העמיד ממוצעים של 15 נקודות, 6 ריבאונדים, 3 אסיסטים ו-2 חטיפות למשחק. ב-26 ביולי, הוחלט לממש את האופציה שלו לעונה נוספת. אגאדה נבחר לשחקן חודש נובמבר 2020 לאחר שהעמיד ממוצעים של 26.3 נקודות, 7.0 ריבאונדים, 5.8 אסיסטים ו-2.8 חטיפות עם מדד 32.5.

בשנת 2021 ישחק אגאדה בליגת הקיץ של ה-NBA עבור הדנוור נאגטס.

===קריירה בינלאומית===
אגאדה זומן בעבר לנבחרת קנדה. בנוסף, זומן אגאדה לנבחרת ניגריה במהלך משחקי המוקדמות של גביע העולם בכדורסל 2019. בקמפיין המוקדמות העמיד אגאדה סטטיסטיקה של 4.3 נקודות, 4.7 ריבאונדים ו-4.3 אסיסטים. אגאדה זומן לסגל הרחב לקראת משחקי גביע העולם, אך נופה ולא שותף בסגל הסופי.

== קישורים חיצוניים ==

==הערות שוליים==

קטגוריה:כדורסלנים קנדים
קטגוריה:כדורסלנים ניגרים
קטגוריה:כדורסלני הפועל באר שבע
קטגוריה:קנדים ממוצא ניגרי
קטגוריה:קנדים שנולדו ב-1994
קטגוריה:ניגרים שנולדו ב-1994
קטגוריה:כדורסלנים ניגרים באולימפיאדת טוקיו (2020)